Vloerbrood is brood wat tradisioneel direk op die bodem of vloer van 'n oond gebak word en nie in 'n broodpan nie. Die term 'vloerbrood' verwys nie na 'n soort brood of na die samestelling van die brood nie, maar na die manier waarop dit gebak word. Die bak van vloerbrode was veral gewild in die ou dae toe broodpanne skaars was. Deesdae word vloerbrood dikwels op 'n bakplaat gebak, maar dan is dit 'n lae bakplaat en nie 'n tradisionele hoë broodpan nie. "Die Geskiedenis van Boerekos 1652-1806 deur Claassens, Hester Wilhelmina". Fakulteit Geesteswetenskappe Universiteit van Pretoria, 2005. Geargiveer vanaf die oorspronklike op 29 November 2017. Besoek op 10 Julie 2020. "Wat is vloerbrood?" (in Nederlands). Brood.net. Besoek op 10 Julie 2020.